
RAPORT DE SPECIALITATE
privind aprobarea Regulamentului Serviciului de Salubrizare 
a Municipiului Timişoara 
Având în vedere Expunerea de motive nr.25915/18.10.2017 a Primarului Municipiului Timișoara și Proiectul de hotărâre privind aprobarea Regulamentului Serviciului de Salubrizare a Municipiului Timişoara, prin care se propune aprobarea Regulamentului Serviciului de Salubrizare al Municipiului Timişoara
Facem următoarele precizări:

În conformitate cu Legea nr. 51/08.03.2006 privind Serviciile comunitare de utilități publice, republicată, art.8, alin. (3), lit.i) prevede că în exercitarea competenţelor şi atribuţiilor ce le revin în sfera serviciilor de utilităţi publice, autorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu:

,, i) elaborarea şi aprobarea regulamentelor serviciilor, a caietelor de sarcini, a contractelor de furnizare/prestare a serviciilor şi a altor acte normative locale referitoare la serviciile de utilităţi publice, pe baza regulamentelor-cadru, a caietelor de sarcini-cadru şi a contractelor-cadru de furnizare/prestare ori a altor reglementări-cadru elaborate şi aprobate de autorităţile de reglementare competenteʺ;

În conformitate cu art. 6 alin. (1), lit. h) din Legea nr. 101/25.04.2006 a Serviciului de salubrizare a localităților, republicată, autoritățile deliberative ale unităților administrativ-teritoriale au competenţe exclusive în ceea ce priveşte înfiinţarea, organizarea, gestionarea, coordonarea şi atribuirea serviciului de salubrizare a localităţilor, având atribuţii în domeniul elaborării şi aprobării caietelor de sarcini şi a regulamentelor serviciului, pe baza caietului de sarcini-cadru şi a regulamentului-cadru al serviciului de salubrizare, elaborate de A.N.R.S.C.

Ordinul nr. 82/09.03.2015, art. 1, alin. (2) privind aprobarea Regulamentului - cadru al serviciului de salubrizare a localităților emis de către Autoritatea Naţională de Reglementare pentru Serviciile Comunitare de Utilităţi Publice – A.N.R.S.C. stabilește cadrul juridic unitar privind desfășurarea serviciului de salubrizare, definind modalitățile și condițiile - cadru ce trebuie îndeplinite pentru asigurarea serviciului de salubrizare, indicatorii de performanță, condițiile tehnice, raporturile dintre operator și utilizator.
Adresa nr. 1895/16.10.2017 a Asociației de Dezvoltare Intercomunitară a Deșeurilor Timiș - ADID, înregistrată la Primăria Municipiului Timișoara cu nr. CCM2017-34/16.10.2017.
HCLMT nr. 52/01.03.2016 privind aprobarea înfiinţării Serviciului public de salubrizare pentru activităţile de colectare-transport deşeuri municipale la nivelul judeţului Timiş, care va deservi unităţile administrativ teritoriale din aria de operare a judeţului Timiş – membre ale ADID Timiş, Regulamentului de organizare şi funcţionare a serviciului public de salubrizare din judeţul Timiş şi a indicatorilor de performanţă, Studiului de oportunitate pentru delegarea de gestiune prin concesiune a serviciilor de colectare-transport al deşeurilor municipale din cele cinci zone ale judeţului Timiş şi a Documentaţiei de atribuire pentru delegarea gestiunii prin concesiune a serviciilor de colectare-transport al deşeurilor municipale din Zona 1 Timişoara.
Precizăm următoarele aspecte: 
În prezent activitatea de salubrizare este reglementată prin Regulamentul serviciului de salubrizare a municipiului Timișoara, aprobat prin HCLMT nr. 143/05.04.2016, serviciul fiind prestat de către societatea RETIM Ecologic Service SA, în baza Contractului de delegare a gestiunii serviciilor publice de salubrizare a localităţilor prin concesiune nr. SC2006 - 15414/31.07.2006, contract care expiră la data de 04.08.2018.

Activitatea de deszăpezire pe raza municipiului Timișoara este prestată de RETIM Ecologic Service SA, în baza Contractelor  nr. 5,6,7/24.01.2011, pentru sectoarele 1, 2 și 3, respectiv a contractului nr. 108/29.06.2011 pentru sectorul 6 și de SC Drumuri Municipale Timișoara SA, în baza Contractelor nr. 39, 40/22.02.2011 pentru sectoarele 4 și 5, contracte care expiră la data de 30.04.2018.
Prin adresa nr. 1895/16.10.2017 a Asociației de Dezvoltare Intercomunitară a Deșeurilor Timiș - ADID, înregistrată la Primăria Municipiului Timișoara cu nr. CCM2017-34/16.10.2017, Municipiul Timișoara este informat că procedura de atribuire pentru delegarea gestiunii prin concesiune a serviciilor de colectare - transport a deșeurilor municipale din cele 5 zone ale județului Timiș - Lotul 2- servicii de colectare și transport deșeuri Zona 1 Timișoara, a fost finalizată, fiind desemnat câștigător RETIM Ecologic Service S.A. iar ADID Timiș va încheia cu acest operator contractul ,,Delegarea gestiunii prin concesiune a serviciilor de colectare - transport al deșeurilor municipale din cele 5 zone ale județului Timiș - Lotul 2- servicii de colectare și transport deșeuri Zona 1 Timișoara,, în numele și pe seama unităților administrative teritoriale din Zona 1.
Prin HCLMT nr. 52/01.03.2016 privind aprobarea înfiinţării Serviciului public de salubrizare pentru activităţile de colectare-transport deşeuri municipale la nivelul judeţului Timiş, care va deservi unităţile administrativ teritoriale din aria de operare a judeţului Timiş – membre ale ADID Timiş, Regulamentului de organizare şi funcţionare a serviciului public de salubrizare din judeţul Timiş şi a indicatorilor de performanţă, Studiului de oportunitate pentru delegarea de gestiune prin concesiune a serviciilor de colectare-transport al deşeurilor municipale din cele cinci zone ale judeţului Timiş şi a Documentaţiei de atribuire pentru delegarea gestiunii prin concesiune a serviciilor de colectare-transport al deşeurilor municipale din Zona 1 Timişoara, activitatea de salubrizare menajeră cade în sarcina ADID Timiș.
În acest sens este oportună elaborarea unui nou Regulament al Serviciului de Salubrizare al Municipiului Timişoara care să cuprindă  doar activitățile de salubrizare de pe domeniul public, activități care urmează a fi scoase la licitație. 
 Prevederile Regulamentului de salubrizare a municipiului Timișoara, respectă toate cerințele legale specifice în vigoare, în conformitate cu cerințele impuse prin Regulamentul-cadru al serviciului de salubrizare a localităților, aprobat prin Ordinul nr. 82/2015 A.N.R.S.C. 
 În concluzie, propunem aprobarea Regulamentului Serviciului de Salubrizare a Municipiului Timişoara.
Având în vedere prevederile legale expuse în prezentul raport, apreciem că proiectul de hotărâre privind aprobarea Regulamentului Serviciului de Salubrizare a Municipiului Timişoara, îndeplinește condițiile pentru a fi supus dezbaterii și aprobării plenului consiliului local.

